23655c85eee055a1aaabc9a71e7637ea
Με ποιους τρόπους γίνεται η τοποθέτηση ξύλινων δαπέδων;
-------------------------------------------------------


douleutaras.gr
2019.43
Η επένδυση του χώρου σου με ξύλινο δάπεδο, δίνει μία άλλη νότα στην αισθητική του χώρου και σε συνδυασμό με ιδιαίτερα έπιπλα, συνθέτει ένα εντυπωσιακό αποτέλεσμα. Τα ξύλινα πατώματα, αποτελούν μοναδικό στοιχείο ενός σπιτιού και αναβαθμίζουν το στυλ και τη διακόσμησή του. Η τοποθέτησή τους περιλαμβάνει τρεις βασικές μεθόδους:


**1. Καρφωτά ξύλινα δάπεδα:** Τα ξύλινα πατώματα τοποθετούνται πάνω σε σκελετό που αποτελείται από ξύλινα καδρόνια.


**2. Κολλητά ξύλινα δάπεδα:** Είναι τα ξύλινα δάπεδα που επικολλούνται, με ειδικές κόλλες και υλικά.


**3. Πλωτά ξύλινα δάπεδα:** Είναι τα ξύλινα πατώματα που οι σανίδες συναρμολογούνται μεταξύ τους μέσω εσοχών και εγκοπών.


Στην επιλογή του κατάλληλου ξύλινου δαπέδου για τον οικιακό ή τον επαγγελματικό σου χώρο, μπορεί να σε βοηθήσει ένας εξειδικευμένος πατωματζής. Εκείνος, θα προχωρήσει στη μελέτη του χώρου και με τη χρήση του κατάλληλου εξοπλισμού και ποιοτικών υλικών, θα προχωρήσει στην τοποθέτηση που ταιριάζει με την αισθητική σου.


53a83592de3c622f468f234ecd84d48a
Ποιες είναι οι πιο δημοφιλείς κατηγορίες για ξύλινα δάπεδα;
-----------------------------------------------------------


douleutaras.gr
2019.43
Η βιομηχανία έχει προχωρήσει αρκετά, ώστε να μπορεί να μας δώσει πολλά διαφορετικά είδη ξύλινων πατωμάτων για κάθε γούστο. Ποια είναι αυτά;


**1. Laminate:**


Συνθετικό, οικολογικό και ανακυκλώσιμο υλικό που μιμείται την όψη του ξύλου. Είναι ιδιαίτερα εύκολα στην τοποθέτηση, αλλά εξαιρετικά ευαίσθητα στην υγρασία και τις φθορές.


**2. Προλουστραρισμένα:**


Σανίδες από συνθετικό υλικό που επενδύονται με μία τελική στρώση αληθινού ξύλου και λούστρου. Είναι έτοιμες για τοποθέτηση και τοποθετούνται καρφωτά, πλωτά ή κολλητά.


Είναι οικονομικά, αλλά με μικρότερη διάρκεια ζωής από το ξύλο μασίφ.


**3. Ξύλο για εξωτερική χρήση (deck):**


Η συγκεκριμένη κατηγορία περιλαμβάνει ξύλα ειδικά εμποτισμένα για να αντέχουν στις καιρικές συνθήκες και τη φθορά. Είναι ιδιαίτερα ανθεκτικά στην υγρασία και τοποθετούνται εύκολα πάνω σε σκελετό για την αποστράγγιση τους.


8bb6fe63b0951e050cf07f1fa4006b40
Ποια είναι τα είδη ξύλου που μπορούν να χρησιμοποιηθούν στα ξύλινα πατώματα;
----------------------------------------------------------------------------


douleutaras.gr
2019.43
Δεν είναι όλα τα είδη ξυλείας ίδια! Το κάθε ξύλο είναι διαφορετικό και έχει τα δικά του χαρακτηριστικά, που το καθιστούν ιδανικό ή μη για τη χρήση του στο ξύλινο πάτωμα. Παρακάτω σου παρουσιάζουμε τα πιο γνωστά είδη ξύλου που είναι ιδανικά για την επένδυση πατώματος:


**1. Ξύλο από σφένδαμο:**


Σχετικά οικονομική επιλογή, ο σφένδαμος είναι ένα ανθεκτικό λευκό ξύλο που συνήθως περιέχει πιο σκουρόχρωμους κυματισμούς στο εσωτερικό του. Μπορεί να χρησιμοποιηθεί και σε επαγγελματικούς χώρους, αλλά είναι ένα ξύλο ευαίσθητο στους λεκέδες.


**2. Ξύλο από βελανιδιά:**


Η βελανιδιά είναι ένα από τα οικονομικότερα είδη ξύλων που μπορεί να συναντήσεις στην αγορά. Διαθέτει ποικιλία χρωμάτων, από ζεστούς κόκκινους τόνους προς πιο λευκούς και ψυχρούς, μπορεί να ταιριάξει σε κάθε χώρο. Δεν είναι εύκολο να λεκιαστεί σαν ξύλο, ενώ παρουσιάζει μεγάλη ανθεκτικότητα.


**3. Ξύλο από κερασιά:**


Αποτελεί ένα μαλακό ξύλο με κοκκινωπές αποχρώσεις που σκουραίνει με την πάροδο του χρόνου και την έκθεσή του στο φως του ήλιου. Είναι ιδανικό ξύλο για υπνοδωμάτια και για χώρους που δεν απαιτούν ανθεκτικότητα στο πάτωμα. Συγκριτικά με τα προηγούμενα, η κερασιά είναι μία πιο ακριβή επιλογή.


**4. Ξύλο από δρυ:**


Μπορεί να έχει ή να μην έχει ρόζους, ανάλογα με το γούστο σου. Σε περίπτωση που πρόκειται για ημιμασίφ δάπεδο, μπορεί να έχει ανοιχτή ή σκούρα απόχρωση, για να ταιριάζει σε κάθε στυλ διακόσμησης. Είναι κατάλληλο, ιδιαίτερα για εσωτερικούς χώρους.


**5. Ξύλο από καρυδιά:**


Μία πολυτελής και κλασική επιλογή, κοσμεί παλιά σπίτια και κατοικίες προσφέροντάς τους ένα μοναδικό ύφος λόγω των αποχρώσεων που διαθέτει. Η καρυδιά είναι σχετικά ακριβό και ανθεκτικό ξύλο αλλά όχι ιδανικό για πολυσύχναστους χώρους, καθώς είναι ευαίσθητο στις φθορές.


433a10a9a6996ea32362bb3119a2cc02
Τι μπορεί να καταστρέψει τα ξύλινα πατώματα;
--------------------------------------------


douleutaras.gr
2019.43
Τα ξύλινα δάπεδα, με το πέρασμα του χρόνου, εμφανίζουν φθορές και είναι πολύ πιθανό να χρειαστούν αντικατάσταση ή επισκευή. Υπάρχουν κάποιες καθημερινές συνήθειες, που αποτελούν τους βασικούς υπεύθυνους για τη φθορά που προκαλείται. Ποιες είναι αυτές;


* **Βρώμικες ηλεκτρικές σκούπες**: Η σκόνη και τα μικροαντικείμενα που έχει μαζέψει η σκούπα, υπάρχει περίπτωση να φθείρουν το ξύλινο πάτωμα κατά τον καθαρισμό του.
* **Τακτικό σφουγγάρισμα**: Το ξύλινο πάτωμα, πρέπει να σφουγγαρίζεται, περίπου, μια φορά κάθε μήνα. Για τον καθαρισμό του, μπορεί να γίνεται στεγνό σφουγγάρισμα ή να χρησιμοποιείται η ηλεκτρική σκούπα.
* **Χρήση υγρού απορρυπαντικού**: Τα υγρά απορρυπαντικά μπορούν να προκαλέσουν αλλοίωση του χρώματος στα ξύλινα πατώματα του σπιτιού. Είναι προτιμότερο, να χρησιμοποιείται ελάχιστη ποσότητα απορρυπαντικού και έπειτα να σκουπίζεται το πάτωμα με ένα στεγνό πανί.
* **Αιχμηρά αντικείμενα**: Περιλαμβάνουν οτιδήποτε αιχμηρό, από παπούτσια, έως έπιπλα. Τα συγκεκριμένα αντικείμενα, μπορεί να προκαλέσουν γδαρσίματα στο ξύλο.
* **Συνεχής έκθεση στον ήλιο**: Η επαφή των ακτινοβολιών του ήλιου με το φυσικό ξύλινο πάτωμα του δημιουργεί πρόβλημα. Η καλύτερη λύση είναι η χρήση κουρτινών για να ελαττώνεται η επαφή του ήλιου με το δάπεδο.

803c6fc4151b353efd9d4be007118361
Γιατί να επιλέξεις τεχνικό δαπέδων του Douleutaras.gr για να τοποθετήσεις ξύλινα πατώματα;
------------------------------------------------------------------------------------------


douleutaras.gr
2019.43
Στην πλατφόρμα μας, θα βρεις εξειδικευμένους επαγγελματίες δαπέδων, για να αναλάβουν την τοποθέτηση για ξύλινα δάπεδα της επιλογής σου. Επίσης, οι τεχνικοί μας φροντίζουν για την επισκευή και τη συντήρηση σε κάθε είδος ξύλινου πατώματος, σε εσωτερικούς και εξωτερικούς χώρους.


Αν δυσκολεύεσαι να επιλέξεις, ανάμεσα στην ποικιλία από **ξύλινα δάπεδα** που υπάρχουν στην αγορά, οι επαγγελματίες πατωματζήδες μας μπορούν να σε βοηθήσουν στην επιλογή σου και να αναλάβουν την τοποθέτηση, με συνέπεια και αξιοπιστία.


Αν σκέφτεσαι να τοποθετήσεις **ξύλινα πατώματα** στο σπίτι ή τον επαγγελματικό σου χώρο, μην ψάχνεις αλλού. Καταχώρησε την εργασία σου στην πλατφόρμα μας εντελώς δωρεάν και θα πάρεις άμεσα προσφορές από αξιόπιστους τεχνικούς δαπέδων στην περιοχή σου!

